FELHÍVÁS

A 2022. ÉVI NÉPSZÁMLÁLÁS LEBONYOLÍTÁSÁBAN
KÖZREMŰKÖDŐ SZÁMLÁLÓBIZTOSOK JELENTKEZÉSÉRE

A Zamárdi Polgármesteri Hivatal SZÁMLÁLÓBIZTOSOK jelentkezését
várja a 2022. október-november hónapokban megtartásra kerülő országos népszámlálásban való közreműködésre.

A jelentkezéseket 2022. július 29. napjáig várjuk az alábbi módon:
• e-mailben a titkarsag@zamardi.hu e-mail címen vagy
• személyesen a jelentkezési lap leadásával a Zamárdi Polgármesteri Hivatal portáján (8621 Zamárdi, Szabadság tér 4.)

A számlálóbiztos feladata:
• Otthoni felkészülés, elektronikus vizsga elvégzése.
• A körzet bejárása, a körzethez tartozó internetes önkitöltési időszakban le nem zárt
címek felkeresése. A népszámlálás teljességéhez elengedhetetlen a körzetek teljes
körű címbejárása függetlenül attól, hogy történt-e a címen internetes önkitöltés vagy
sem.
• Az adatfelvétel lebonyolítása, a népszámlálás adatfelvételének eszmei időpontja: 2022.
október 1. nap 0 óra. 2022. október 17. és 2022. november 20. között zajlik
a számlálóbiztosi terepmunka, ebben az időszakban az adatszolgáltatás már csak a
számlálóbiztosok közreműködésével, személyes interjúk által teljesíthető. A
népszámlálási adatfelvétel során össze kell írni a számlálókörzetbe tartozó – a
címjegyzéken szereplő, illetve a térképszelvény által lehatárolt területen található
– valamennyi lakóegységet, továbbá a számlálókörzet területén élő személyeket.
• A címek pontosítása, esetleges új címek felvétele.

• Folyamatos kapcsolattartás a felülvizsgálóval.
• A számlálóbiztos munkáját közvetlenül a felülvizsgáló irányítja, ellenőrzi, a
számlálóbiztos áll közvetlen kapcsolatban az adatszolgáltatókkal.
• A számlálóbiztosok a KSH által biztosított, védett elektronikai eszközzel (tablet)
végzik az adatgyűjtést. Az eszközök már a feladatellátást kiszolgáló szoftverekkel
telepítve kerülnek a számlálóbiztosokhoz. Kizárólag a rendszer kérdőívmodulja fut
a felhasználó eszközén, minden más modul elérhetetlen.
• A számlálóbiztosok felkészítését e-learning-rendszerben kívánja a KSH
megvalósítani. Az oktatási rendszer 2022. szeptember 15-től érhető el a képzésben
résztvevők számára. Kizárólag a sikeres vizsgát tett jelentkezőkkel köthető
szerződés a számlálóbiztosi feladatok ellátására.
A jelentkezéskor vegyék figyelembe, hogy a 2022. október 15. utáni két hétben kell az
összeírói munka legalább 70 %-át elvégezni. A terepmunka során előreláthatólag 200
címen kell címellenőrzést végeznie és előreláthatólag 150-200 címen kell kérdőívet
elektronikus formában kitöltenie külön a lakásra és külön az ott élő/tartózkodó személyekre.
Minimális követelmények
• nagykorú, cselekvőképes személy
• saját eszköz, internetelérés a felkészüléshez (PC, laptop, tablet, stb.), amelyen meg
tudja tekinteni az e-learning-tananyagot és vizsgázni tud (PC, laptop, tablet, stb.);
• e-mail-cím, telefonszám
A kiválasztásnál előnyt jelent
• legalább középfokú végzettség
• magabiztos számítógépes ismeret
• fizikai erőnlét, terhelhetőség
• tájékozódási, térképkezelési készség
• rugalmas időbeosztás és állandó elérhetőség
A szerződéskötés feltétele
• kiválasztás
• e-learning formában megvalósuló képzés sikeres teljesítése

Díjazás

A 2021. évi népszámlálás végrehajtásával kapcsolatos egyes feladatokról, valamint az
Országos Statisztikai Adatfelvételi Program kötelező adatszolgáltatásairól szóló 388/2017.
(XII. 13.) Korm. rendelet módosításáról szóló 362/2020. (VII. 23.) Korm. rendelet 3. számú
melléklete alapján:
• kapcsolatfelvétel, címellenőrzés, aktualizálás tekintetében címenként 300,- Ft
• összeírás körébe tartozó címenként 300,- Ft
• összeírt személyenként 620,- Ft
• felkészülési és kapcsolattartási díjként 25.000 Ft
További információ a KSH következő https://www.ksh.hu/szamlalobiztostoborzas aloldalán
alatt található.

A jelentkezés során a JELENTKEZÉSI LAP a 2022. évi Népszámlálás számlálóbiztos
feladataira című nyomtatványt kell kitöltve benyújtani elektronikusan, vagy személyesen. A
nyomtatvány benyújtása nem jelenti automatikusan a jelentkező kiválasztását és a vele történő szerződéskötést!

A NÉPSZÁMLÁLÁS TEREPEN TÖRTÉNŐ ADATGYŰJTÉSÉT A
SZÁMLÁLÓBIZTOSOK LÁTJÁK EL
2022. OKTÓBER 17. – 2022. NOVEMBER 20.
KÖZÖTTI IDŐSZAKBAN.

Amennyiben a fenti feltételeknek Ön megfelel, és szeretne a népszámlálásban közreműködni, várjuk jelentkezését.

dr. Kerekes Gyöngyi

jegyző